La **Alternativo por Germanio** (germane ***Alternative für Deutschland***, **AfD**) estas dekstra popolisma politika partio en Germanio. Ĝi havas ĉirkaŭ 25.000 membrojn (januaro 2017)
Ĝis nun ĝi nek havas nek iam havis leĝan respondecon en Germanio.

AfD estas ofte kritikita pro rilato kun dekstra ekstremismo, speciale pri rilato kun PEGIDA. Politike, AfD reprezentas pozicion de dekstra ekstremismo en Germanio, tial ĝi ofte rilatas kun NPD (novfaŝisma politika grupo) kaj aliaj dekstraj ektremistaj grupoj.

Programo
--------

Laŭ la aktuala programo (1a de majo 2016) postulas AfD „fermon de la eksteraj limoj de EU" por rifuĝintoj. Por tiuj ĝi preferas „sekurajn centrojn ekster Eŭropo" protektatajn de UN aŭ EU. AfD volas anstataŭ enmigrado en Germanion plialtigi naskokvanton de germanaj virinoj por ke loĝantaro en Germanio ne malkresku. Ĝi postulas ke tromulta enmigrado el kaj EU kaj ekster EU limiĝu laŭ „kvalitaj kriterioj". Ĉefe la enmigradon de islamanoj ĝi malvolas kaj volas haltigi islamiĝon en Germanio.

La populareco de AfD en la parlamentaj balotoj (2017), evidente la plej grandan apogon ĝi ricevis en la iamaj landoj de la GDR
La populareco de AfD en la parlamentaj balotoj (2013), evidente la plej grandan apogon ĝi ricevis en la iamaj landoj de la GDR
Björn Höcke - germana instruisto kaj politikisto. Li gvidas la turingian filion de la *Alternativo por Germanio*
Georg Pazderski, unu el la gvidantoj de *Alternativo por Germanio* el la lando Berlino, li estas kolonelo kaj poldevena
En familia politiko nur estu la tradicia modelo (patro, patrino, gefiloj) ŝtate subtenita. En eduka politiko restu/reestu apartaj lernejoj por handikapitaj kaj malsame saĝaj infanoj (ne-inkluda sistemo).

Pri EU postulas AfD ke la Eŭropaj nacioj rehavu pli da potenco de EU. Pri la komuna Eŭra valuto ĝi preferas rehavi nacian (germanan) valuton por ne malprofiti pro la Sudeŭropaj Eŭraj landoj. Almenaŭ estu referendumo pri tio. AfD volas entute pli da referendumoj en Germanujo, do „rektan demokration".

Pri internaciaj komerckontraktoj la partio postulas ne subiri germanajn normojn do kontraŭas kontraktojn kiel TTIP‘n. Ekonomie ĝi poras socialan ekonomion sen multa ŝtata influo sed ankaŭ la en 2015 enkonduktitan minimuman salajron.

AfD kontraŭas la (nuntempe ne prenitajn) impostojn heredan kaj kapitalan.
Ĝi volas plifortigi la NATO’n per plifortigi germanan armeon sed kontraŭas krei Eŭropan armeon. Laŭ ĝi germanaj viroj devige reservu dum kelkaj monatoj en armeo (kion ili ne plu devis ekde 2012). Ĝi postulas plibonigi la german-rusan rilaton.

Pri energia politiko preferas AfD forigi subvencion por renovigeblaj energioj kaj plilongigi uzrajton por nukleenergio (kiu en Germanio finiĝis en 2023).

Historio
--------

AfD fondiĝis en 2013 de interalie Bernd Lucke kiel partio konservema, Eŭro-skeptika kaj ekonomiliberala. En la postaj jaroj ĝi fariĝis pli kaj pli nacikonservema kaj dekstropopolisma. Tial fondinto Lucke kaj aliaj forlasis ĝin kreante novan partion Alfa kiu transnomiĝis al LKR (liberalaj konservemaj reformistoj). Al AfD membriĝis multaj naciismaj parte naziaj homoj kiel Björn Höcke (germana instruisto kaj politikisto. Li gvidas la turingian filion de la *Alternativo por Germanio*). La estraro de AfD jam provis eligi lin pro liaj naziaj paroloj sed ne sukcesis.

Balotoj
-------

En la Parlamenta baloto en Germanio 2013 ĝi akiris 4,7% de la voĉdonoj kaj per tio ĵus maltrafis deputi parlamentanojn. Dum la postaj federaciaj balotoj ĝi atingis rezultojn inter 4,1% ĝis 24,2%. En la Eŭropaj balotoj 2014 ĝi akiris 7,1%. Intertempe forlasis la partion pluraj ĝiaj deputitoj.
Aktuale (januaro 2017) AfD havas 2 de 96 germanajn eŭropajn deputitojn kaj 147 de 1855 deputitojn en federaciaj parlamentoj.

Internacia aliĝo
----------------

AfD partoprenis kaj okazigis jam plurajn renkontiĝojn kun aliaj Eŭropaj naciismaj partioj kiel en januaro 2017 en Koblenz (Germanio). Tie partoprenis franca Front National, itala Lega Nord, nederlanda PVV kaj aŭstra FPÖ. Ĉiuj tiu membras en eŭropa frakcio "Eŭropo de Nacioj kaj Libero" pro kio ŝajnas ke AfD planas membriĝi al ĝi.

Esperanto kaj Alternativo por Germanio
--------------------------------------

Friedrich Josef Dörr, esperantisto, prezidanto de Sarlanda Esperanto-Ligo (1979-94). Kiel politikisto la 26-an de marto 2017 nome de la dekstra partio Alternativo por Germanio (AfD) li elektiĝis ano de la Parlamento de Sarlando, marto 2017
* Josef Dörr, naskiĝinta la 16-an de julio 1938 en Illingen, estas germana esperantisto kaj politikisto. La 26-an de marto 2017 nome de la dekstra partio Alternativo por Germanio (AfD) li elektiĝis ano de la Parlamento de Sarlando.

Per memlernado, li lernis la francan, hispanan, italan, jidan, rusan kaj Esperanton.

Dörr estis vicprezidanto de Sarlanda Esperanto-Ligo de 1978 ĝis 1979 kaj ties prezidanto de 1979 ĝis 1994. Li restis estrarano de Sarlanda Esperanto-Ligo ĝis hodiaŭ (2017).

Li studis Esperanton en la Eötvös-Universitato en Budapesto kaj tie diplomiĝis per laboraĵo titolita "Baza vortprovizo de Esperanto cele al instruado". Por la Akademio Internacia de Sanmarino (AIS) li verkis disertacion pri "La lingvaj teorioj de Karolo Piĉ", kiun li sukcese defendis en 2008.

Vidu ankaŭ
----------

* Björn Höcke (germana instruisto kaj politikisto. Li gvidas la turingian filion de la *Alternativo por Germanio*.)

Fontoj
------

1. ↑  Alternative für Deutschland: Jahres-Auftakt nach Maß: Die AfD hat mehr als 25.000 Mitglieder! Arkivigite je 2017-01-08 per la retarkivo Wayback Machine. www.afd-kompakt.de
2. ↑  Lucke und der Auszug der Gemäßigten. spiegel.de.
3. ↑  Anti-Euro 'Alternative for Germany' Launches. spiegel.de.
4. ↑   Grundsatzprogramm. ﻿www.alternativefuer.de. Arkivita el la originalo je 2017-02-03. Alirita 2017-02-02.

  Arkivita kopio. Arkivita el la originalo je 2017-02-03. Alirita 2017-02-02.
5. ↑   Bernd Lucke erklärt seinen Austritt. spiegel.de.
6. ↑   Neue Partei von Bernd Lucke heißt Alfa. www.faz.de.
7. ↑   Wahlrecht.de. wahlrecht.de.
8. ↑   Koblenzer ENF Treffen Schaulaufen der neuen Rechten Europas. abendblatt.de.

* Kategorio Alternativo por Germanio en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 495367
* GND: 1046235370
* LCCN: no2015002095
* VIAF: 305931736
* SUDOC: 190918187
* BNF: 170802966
* BIBSYS: 1492758307541
* NKC: osa2016900851
* BNE: XX5724920
 |